Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 335

9. évfolyam A reális önismeret fokozatos kialakítása. Az egyéni adottságok képességek, a megismerésen alapuló önismeret fejlesztése. Ennek alapján az individuális célok meghatározása. Önismereti technikák. Az ember társadalmisága. Pszichés tulajdonságok. Alapvető etikai normák. Az emberismeretre irányuló tevékenységek: élethelyzetek dramatikus bemutatása, irodalmi szemelvények elemzése etikai szempontból, konfliktusok megoldási lehetőségei, társak véleménye, együttműködés. Önelemzés: önmegfigyelés és kontrollálási képesség különböző helyzetekben. Az önkifejezés verbális és nem verbális lehetőségei. A valósághoz híven mérlegeli önmaga lehetőségeit, erősíteni tudja erényeit, javítani hibáit. Döntéseiben alkalmazza az erkölcsi normákat. Megbecsül másokat, másoktól megköveteli önmaga megbecsülését. Képes megismerni és mérlegelni a lehetőségeket, tud különbséget tenni a vágyak és a realitások között.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes